Իմ հարևանը գեղեցիկ տղա է

Իմ հարևանը գեղեցիկ տղա է (հանգըլ՝ 이웃집 꽃미남, կորեերենի նոր ռոմանականացում՝ Yiutjib Ggotminam, երբեմն անվանում են Իմ գեղեցիկ տղաները)՝ 2013 թվականին դուրս եկած հարավկորեական սիրային կատակերգական հեռուստասերիալ է, որը նկարահանվել է Յու Հյուն Սուկի «Ես նայում եմ նրան ամեն օր» (Հանգըլ։ 나는 매일 그를 훔쳐본다) մանգայի հիման վրա։ Դորամայի հերոսուհին՝ Պարկ Շին Հյեն է, միայնակ աղջիկ, որը ընդհանրապես դուրս չի գալիս սենյակից, բայց նա պատուհանից նայում է իր դիմացի հարևանին։ Սակայն այդ տղայի եղբոր հայտնվելուց հետո ամեն ինչ փոխվում է։

Սերիաները հեռարձակվել են tvN-ի եթերով, 2013 թվականի հունվարի 7-ից մինչև փետրվարի 26-ը, երկուշաբթի և երեքշաբի օրերին ժամը 23։00-ին, 16 սերիայով։ Ռեժիսորն է Ջունգ Ջունգ Հվան (ով նախկինում նկարահանել է նաև «Գեղեցիկ տղան ռամյոնի խանութից»), իսկ սցենարի հեղինակն է Կիմ Ըն Ջունգը (Գաբի, Հվանգ Ջին Յի)։ Սա արդեն tvN-ի թվով երրորդ ֆիլմն է «գեղեցիկ տղաներ»-ի վերաբերյալ։

Սյուժե 
Կո Դոկ Մին (կորեերենից թարգմանաբար նշանակում է «փակված գեղեցկուհի») տնային պայմաններում աշխատող գրական խմբագիր է, որը ժամանակի ընթացքում դադարում է շփվել արտաքին աշխարհի ու մարդկանց հետ և գրեթե դուրս չի գալիս տնից։ Ամեն օր նա իր դեղին հեռադիտակով հետևում է դիմացի տանն ապրող երիտասարդ բժշկին՝ Հան Թե Ջունին։ Առաջին անգամ նրանք հանդիպել են աշնանը այգում, և Դոկ Մին առաջին հայացքից սիրահարվել է նրան, դրանից հետո սկսել է հետևել նրան՝ առավոտից մինչ գիշեր։

Օ Ջին Րակը առցանց գրող է, և ապրում է Դոկ Միի հարևանությամբ։ Նա և իր նկարիչ ընկերը Օ Դոնգ Հունը համարյա ավարտում են իրենց «Զոմբիների ֆուտբոլ» վեբ–մանհվան, բայց այն չի ընտրվում, քանի որ համարում են հայտնի Էնրիկե Գըմի խաղի կրկնօրինակը։ Ջին Րակը սկսում է նոր մանհվա, որի գլխավոր հերոսը Կիմ Սըլ Գի անունով գեղեցկուհին, ով նայում է իր դիմացի հարևանին, և մանհվայի անունը դնում է «Իմ հարևանն գեղեցիկ տղան»։

Էնրիկե Գըմը Սեուլ է գալիս Իսպանիայից, նրա ճանապարհորդության նպատակը ««Կուպիդոնի նետ»–ն օգտագործելն է»։ Նա արդեն վաղուցվանից է, ինչ սիրահարված է իր մանկության ընկերուհուն՝ Յուն Սը Յոնգին, որը սակայն սիրում է Էնրիկեի մեծ զարմիկին՝ Հան Թե Ջունին, այդ իսկ պատճառով նա հանդիսանում է այդ երկուսի միջև որպես Կուպիդոն։

Երբ Էնրիկեն գալիս է Թե Ջունի բնակարան, նա «բռնում է» Դոկ Միին «աշխատանքի» ժամանակ։ Հենց այդ նույն օրն է, նոր հարևան Վատանաբե Ռյուն շփոթելով Դոկ Միի և Ջին Րակի բնակարանները, գալիս է Դոկ Միի բնակարան։

Այս բոլոր նոր մարդկանց իր կյանք մտցնելով՝ Դոկ Մին սկսում է կամաց–կամաց դուրս գալ արտաքին աշխարհ։

Դերերում

Գլխավոր դերեր 
Պարկ Շին Հյե, Կո Դոկ Միի դերում։ Ժամանակակից Ռապունցելը, որը թաքնված է արտաքին աշխարհից իր սեփական «աշտարակում»։ 
Յուն Շի Յուն, Էնրիկե Գըմի դերում։ Հանճար, ով 17 տարեկանում ստեղծել է վիդեոխաղ, նա զվարճությունների սիրահար, շատախոս և ֆուտբոլից չհոգնող մի տղա է։
Կիմ Ջի Հուն, Օ Ջին Րակի դերում։ Նա նորահայտ վեբ արտիստ է, հմայիչ և համառ անձնավորություն։ Նա նաև սիրահարված է Դոկ Միին։

Երկրորդական դերեր 
 Գո Կյունգ Պյո, Օ Դոնգ Հունի դերում։ Նա Ջին Րակի սենյակակիցն ու նկարիչ ընկերն է, որը անվճար օգնում էնրան։ Նա հարուստ տղա է, որը փախել է տնից, բայց շատ է սիրում զվարճանալ, իսկ զվարճանքի գումարը վերջում տալիս է Ջին Րակը։ 
 Պարկ Սուն Ջին, Չհա Դո Հվիի դերում։ Բիզնես լեդի, որը վազում է դեպի առևտրի կենտրոններ։ Նա էլեգանտ, հանգիստ կերպար, բայց նրա և Դոկ Միի ընկերությունը երկար չի տևում, քանի որ նա վիրավիրում է Դոկ Միին։ Նա սիրահարված է Ջին Րակին և ցանկանում է գրավել նրա սիրտը։
 Կիմ Յուն Հյե, Յուն Սը Յոնգի դերում։ Նա Էնրիկե Գըմի ամենամոտ ընկերն ու առաջին սերն է։ 
 Կիմ Ջունգ Սան, Հան Թե Ջունի դերում։ Էնրիկեի մեծ զարմիկը։ Նա բարդ հարաբերություններ ունի Սը Յոնգի հետ, և նա է ում հեռվից սիրում է Դոկ Մին։ 
 Միզուտա Կոուկի, Վատանաբե Ռյուի դերում։ Դոկ Միի նոր ճապոնացի հարևանը, որը եկել է Կորեա, որպեսզի սովորի Կորեայի խոհանոցը։ 
 Կիմ Սըլ Գի, Կիմ Սըլ Գիի դերում։ Վեբ մանհվաների խմբագիր, Ջին Րակի ու Դոնգ Հունի մանհվաների քննադատը։
 Լի Ջոնգ Հուկ, կամեո 1-ին սերիայում։
 Պարկ Սը Յոնգ, նորահայտ աստղ, ով ցանկանում է նմանվել Դոկ Միին (կամեո, սերիա 16).

Վիճակագրություն

Ծանոթագրություններ 

Հարավկորեական ռոմանտիկ կատակերգական հեռուստասերիալներ
2013 հեռուստասերիալներ
Կորեերեն հեռուստասերիալներ